b'\n_START_ARTICLE_\nDmitri Potapenko\n_START_PARAGRAPH_\nDmitri Valerjevit\xc5\xa1 Potapenko (vene keeles \xd0\x94\xd0\xbc\xd0\xb8\xd1\x82\xd1\x80\xd0\xb8\xd0\xb9 \xd0\x92\xd0\xb0\xd0\xbb\xd0\xb5\xd1\x80\xd1\x8c\xd0\xb5\xd0\xb2\xd0\xb8\xd1\x87 \xd0\x9f\xd0\xbe\xd1\x82\xd0\xb0\xd0\xbf\xd0\xb5\xd0\xbd\xd0\xba\xd0\xbe; s\xc3\xbcndinud 30. m\xc3\xa4rtsil 1970 Moskvas Vene NFSV-s) on vene ettev\xc3\xb5tja. _NEWLINE_Ta on Venemaal tegutseva ettev\xc3\xb5tte Management Development Group direktor. 2016. aastal kandideeris ta Riigiduumasse poliitilise partei Partija Rosta nimekirjas, kuid parlamenti ei p\xc3\xa4\xc3\xa4senud. _NEWLINE_Laiema tuntuse sai ta p\xc3\xa4rast esinemist 2015. aasta detsembris Moskva majandusfoorumil, kus ta kritiseeris teravalt valitsust, \xc3\xb6eldes, et "valitsus andis neli "nokauteerivat l\xc3\xb6\xc3\xb6ki" riigile". Nelja l\xc3\xb6\xc3\xb6gi all pidas Potapenko silmas esiteks kohaliku majandusturu \xc3\xbcmberjaotust firmade kasuks, mille taga seisavad riigiametnikud. Teiseks \xc3\xbclik\xc3\xb5rgeid laenuintresse, kolmandaks salakaubana sissetoodavate toiduainete h\xc3\xa4vitamise kampaaniat ja neljandaks s\xc3\xbcsteemi Platon, mida Potapenko nimetab Rotenbergi maksuks. Potapenko m\xc3\xa4rkis, et praegu kulgeb v\xc3\xb5imude ja bisnisi dialoog kui lihuniku ja lehma dialoog.\n_START_SECTION_\nHaridustee\n_START_PARAGRAPH_\nPotapenko l\xc3\xb5petas 1993. aastal Moskva Raadiotehnika, Elektroonika ja Automaatika Instituudi konstruktor-tehnoloogi kutsega.'